ТАЙПА
Дун хисизе гьечIо цIилъизе гьечIо,
ЦIидасан ургъилин гьедизе гьечIо.
Хисула басрияб дун басралъичIо,
Гьедула гьерсихъан гьевги дун гуро.
Рохьоб гъутIбузул кьер хисула веказ
Дунги рохьоб цо гъветI, амма накIкIигъветI
Даим хисулареб гьелъул кьералъул
Балъголъи кьалбазул, гьелъул тайпадуллъин вац!
Дидаги рагъ лъана, рекъелги лъана.
Раклъил къисмат носол балатIа буго.
Дун гьаб дуниялалъухъ дир инсул ракIалъ
ГIенеккарав вуго ва хисуларо.

Г1умарх1ажи Шагьтаманов